SEKRETARIJAT ZA LOKALNU SAMOUPRAVU

I DRUŠTVENE DJELATNOSTI

Broj:D69-615/24-706 04. Oktobar 2024.godine

Na osnovu člana 3 Odluke o učešću predstavnika nevladinih organizacija u radnim grupama (“Službeni list Crne Gore, opštinski propisi, br.51/23) Sekretarijat za lokalnu samoupravu i društvene djelatnosti Opštine Zeta, objavljuje:

**JAVNI POZIV**

**nevladinim organizacijama sa sjedištem na teritoriji Opštine Zeta za predlaganje kandidata za člana Radne grupe za izradu lokalnog akcionog plana za mlade za 2025/26.godinu**

Kandidata za člana Radne grupe predlaže nevladina organizacija koja ispunjava sledeće uslove:

- da je upisana u registar nevladinih organizacija u Crnoj Gori prije objavljivanja javnog poziva;

- da ima sjedište na teritoriji opštine Zeta;

- da u Statutu ima utvrđene djelatnosti i ciljeve u oblastima koje su u vezi sa aktom koji priprema radna grupa;

- da je u prethodne tri godine, u oblasti u kojoj radna grupa priprema akt, realizovala projekat, izradila dokument ili sprovela istraživanje usmjereno na unapređenje stanja u toj oblasti;

- da je predala poreskom organu prijavu za prethodnu fiskalnu godinu (potvrda o predaji bilansa stanja i uspjeha);

- da u organu upravljanja nevladine organizacije nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika.

Uslovi koje predloženi kandidat treba da ispunjava:

- da ima prebivalište na teritoriji Opštine Zeta;

- je u prethodne tri godine, u oblasti u kojoj radna grupa priprema akt, učestvovao u realizaciji projekta, izradi dokumenta ili sproveo istraživanje usmjereno na unapređenje stanja u toj oblasti;

- nije član organa političke partije, javni funkcioner, državni i lokalni službenik, odnosno namještenik.

Dokumentacija koja se dostavlja uz predlog predstavnika nevladine organizacije u radnoj grupi:

-kopija rješenja o upisu u registar nadležnog organa;

-kopija Statuta nevladine organizacije;

-izjava potpisana od strane lica ovlašćenog za zastupanje i potvrđena pečatom nevladine organizacije da je u prethodne tri godine, u oblasti u kojoj radna grupa priprema akt, nevladina organizacija realizovala projekat izradila dokument ili sprovela istraživanje usmjereno na unapređenje stanja u toj oblasti, uz odgovarajuće dokaze; -potvrda o predaji nadležnom poreskom organu prijave za prethodnu fiskalnu godinu (potvrda o predaji bilansa stanja i bilansa uspjeha);

- izjava lica ovlašćenog za zastupanje i predstavljanje nevladine organizacije da u organu upravljanja nevladine organizacije nema članova organa političkih partija, javnih funkcionera, rukovodećih lica ili državnih i lokalnih službenika, odnosno namještenika;

-kopija lične isprave na osnovu koje se utvrđuje identitet kandidata i biografija kandidata;

-izjava potpisana od strane lica ovlašćenog za zastupanje i potvrđena pečatom nevladine organizacije da je kandidat nevladine organizacije u prethodne tri godine, u oblasti u kojoj radna grupa priprema akt, učestvovao u realizaciji projekta, izradi dokumenta ili sproveo istraživanje usmjereno na unapređenje stanja u toj oblasti;

-izjava kandidata da nije član organa političke partije, javni funkcioner ili državni i lokalni službenik, odnosno namještenik;

- izjava kandidata o prihvatanju predloga nevladine organizacije za članstvo u radnoj grupi.

Rok za predlaganje kandidata je 8 dana od dana objavljivanja javnog poziva, zaključno sa 09.10.2024.godine.

Predlaganje kandidata za člana Radne grupe vrši se podnošenjem popunjenog obrasca za prijavu i potrebne dokumentacije na arhivi Opštine Zeta u zatvorenoj koverti sa naznakom: “Sekretarijat za lokalnu samoupravu i društvene djelatnosti, Prijava na Javni poziv za predlaganje predstavnika za učešće u radnoj grupi za izradu Lokalnog akcionog plana za mlade za 2025/26.”

Na osnovu podnijetih prijava, Sekretarijat za lokalnu samoupravu i društvene djelatnosti, kao organ lokalne samouprave zadužen za kreiranje i sprovođenje omladinske politike, sačiniće listu predstavnika nevladinih organizacija za učešće u radnoj grupi.

Po prijedlogu Sekretarijata za lokalnu samoupravu i društvene djelatnosti, predsjednik Opštine će donijeti Rješenje o imenovanju Radne grupe za izradu Lokalnog akcionog plana za mlade.

Kontakt osoba: Vukčević Violeta

E-mail:violeta.vukcevic@podgorica.me

Kontakt telefon: 020/801-502